**Ministru kabineta rīkojuma projekta**

**“Par Ķeguma novada pašvaldībai piederošu**

**nekustamo īpašumu pārņemšanu valsts īpašumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atbilstoši Publiskas personas mantas atsavināšanas likumā noteiktajai kārtībai Aizsardzības ministrijai (turpmāk – AM) atļautu pārņemt no Ķeguma novada pašvaldības valsts īpašumā AM valdījumā četrus nekustamos īpašumus – “Pašvaldības ceļš pie Duklāviem”, “Vēverīši”, “Jaunrieksti” un “Jaunpurieši” – Rembates pagastā Ķeguma novadā, valsts aizsardzības uzdevumu īstenošanai.  MK rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta otrā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK noteikumu Nr. 236 “Aizsardzības ministrijas nolikums” 4.4.1 apakšpunktu AM, plānojot Nacionālo bruņoto spēku vidēja termiņa un ilgtermiņa spēju attīstību, tajā skaitā infrastruktūru, personālu, finanses un nodrošinājumu ar materiāltehniskajiem līdzekļiem, 2017. gada 26. janvārī vērsās pie Ķeguma novada pašvaldības ar lūgumu nodot bez atlīdzības valsts īpašumā AM valdījumā piecas zemes vienības (kadastra apzīmējumi 7484 005 0076, 7484 003 0122, 7484 003 0091, 7484 003 0092, 7484 005 0100) Rembates pagastā, Ķeguma novadā valsts aizsardzības uzdevumu īstenošanai – Nacionālo bruņoto spēku Aviācijas bāzes Rembates pagastā, Ķeguma novadā attīstības projektu īstenošanas nodrošināšanai, t. sk. papildus drošības zonas un aizsargjoslas teritorijas izveidei.  Ķeguma novada pašvaldība saskaņā ar Atsavināšanas likuma 3. panta pirmās daļas 6. punktu, 5. panta pirmo daļu, 42. panta otro daļu un 43. pantu ir pieņēmusi lēmumu nodot bez atlīdzības valsts īpašumā AM valdījumā nekustamos īpašumus – “Pašvaldības ceļš pie Duklāviem”, “Vēverīši”, “Jaunrieksti” un “Jaunpurieši” – Rembates pagastā, Ķeguma novadā (Ķeguma novada domes 2017. gada 22. marta lēmums Nr. 103 (prot. Nr. 9, 2. §)).  Nekustamais īpašums **“Pašvaldības ceļš pie Duklāviem”** Rembates pagastā, Ķeguma novadā (kadastra Nr. 7484 005 0100) sastāv no zemes vienības (zemes vienības kadastra apzīmējums 7484 005 0100) 1,3100 ha platībā.  Ķeguma novada pašvaldības īpašumtiesības uz nekustamo īpašumu 2018. gada 8. jūnijā ir nostiprinātas **Zemgales rajona tiesas zemesgrāmatu nodaļas** Ķeguma pagasta Zemesgrāmatas nodalījumā Nr. 100000578898.  Nekustamā īpašuma valsts kadastra informācijas sistēmā (turpmāk – NĪVKIS) zemes vienībai (kadastra apzīmējums 7484 005 0100) ir reģistrēti šādi apgrūtinājumi:   * ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām – 1,3100 ha platībā; * ekspluatācijas aizsargjoslas teritorija ap valsts aizsardzības objektu – 1,3100 ha platībā; * ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 1,3100 ha; * no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos (Rumbiņa) – 0,1800 ha.   Saskaņā ar NĪVKIS datiem zemes vienībai (kadastra apzīmējums 7484 005 0100) ir noteikts zemes lietošanas mērķis – zemes dzelzceļa infrastruktūras zemes nodalījuma joslā un ceļu zemes nodalījuma joslā.  Pārņemot valdījumā nekustamo īpašumu “Pašvaldības ceļš pie Duklāviem” Rembates pagastā, AM nodrošinās iedzīvotājiem/ nekustamo īpašumu īpašniekiem piekļuvi saviem īpašumiem. Zemes vienības (kadastra apzīmējums 7484 005 0018) īpašniekam (privātpersonai) tiks piedāvāts slēgt ceļa servitūta līgumu.  Zemes vienības (kadastra apzīmējumi 7484 005 0019, 7433 001 0072, 7433 001 0073) ir iekļautas AM sagatavotajā MK informatīvā ziņojuma projektā par nekustamo īpašumu atsavināšanu valsts aizsardzības vajadzībām NBS Aviācijas bāzes, Rembates pagastā, Ķeguma novadā paplašināšanai, tātad piekļuves jautājums nebūs aktuāls. TAP satur informāciju dienesta vajadzībām un tiek saskaņots ar ministrijām.  Par zemes vienības (kadastra apzīmējums 7433 001 0080) daļas pārņemšanu valdījumā AM ir uzsākusi vienošanās noslēgšanas procesu ar Zemkopības ministriju.  Nekustamais īpašums **“Jaunrieksti”** (kadastra Nr. 7484 003 0122) sastāv no zemes vienības (kadastra apzīmējums 7484 003 0122) 8,5200 ha platībā.  Ķeguma novada pašvaldības īpašumtiesības uz nekustamo īpašumu 2018. gada 18. jūnijā ir nostiprinātas **Zemgales rajona tiesas zemesgrāmatu nodaļas** Ķeguma pagasta Zemesgrāmatas nodalījumā Nr. 100000579171.  NĪVKIS zemes vienībai (kadastra apzīmējums 7484 003 0122) ir reģistrēti šādi apgrūtinājumi:   * ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām – 8,5200 ha; * ekspluatācijas aizsargjoslas teritorija ap valsts aizsardzības objektu – 6,0700 ha.   Saskaņā ar NĪVKIS datiem zemes vienībai (kadastra apzīmējums 7484 003 0122) ir noteikts zemes lietošanas mērķis – zeme, uz kuras galvenā saimnieciskā darbība ir mežsaimniecība.  NĪVKIS zemes vienība (kadastra apzīmējums 7484 003 0122) ir reģistrēta kā starpgabals. Tā kā zemes vienība robežojas ar valsts īpašumā AM valdījumā esošo nekustamo īpašumu “NBS GS Aviācijas bāze” Rembates pagastā, Ķeguma novadā (nekustamā īpašuma kadastra Nr. 7484 005 0031) piekļuve zemes vienībai tiks nodrošināta caur minēto īpašumu.  Nekustamais īpašums **“Jaunpurieši” Rembates pagastā, Ķeguma novadā** (kadastra Nr. 7484 005 0076) sastāv no zemes vienības (kadastra apzīmējums 7484 005 0076) 2,9700 ha platībā.  Ķeguma novada pašvaldības īpašumtiesības uz nekustamo īpašumu 2018. gada 25. jūnijā ir nostiprinātas **Zemgales rajona tiesas zemesgrāmatu nodaļas** Ķeguma pagasta Zemesgrāmatas nodalījumā Nr. 100000578909.  NĪVKIS zemes vienībai (kadastra apzīmējums 7484 005 0076) ir noteikti šādi apgrūtinājumi:   * ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām – 2,9700 ha; * ekspluatācijas aizsargjoslas teritorija ap valsts aizsardzības objektu – 0,0900 ha.   Saskaņā ar NĪVKIS datiem zemes vienībai (kadastra apzīmējums 7484 005 0076) ir noteikts zemes lietošanas mērķis – zeme, uz kuras galvenā saimnieciskā darbība ir mežsaimniecība.  NĪVKIS zemes vienība (kadastra apzīmējums 7484 005 0076) ir reģistrēta kā starpgabals. Tā kā zemes vienība robežojas ar valsts īpašumā AM valdījumā esošo nekustamo īpašumu “Vērīši” Rembates pagastā, Ķeguma novadā (nekustamā īpašuma kadastra Nr. 7484 005 0126), piekļuve zemes vienībai tiks nodrošināta caur minēto nekustamo īpašumu.  Nekustamais īpašums **“Vēverīši” Rembates pagastā, Ķeguma novadā** (kadastra Nr. 7484 003 0091), kas sastāv no divām zemes vienībām: zemes vienības (kadastra apzīmējums 7484 003 0091) 3,7300 ha platībā un zemes vienības (kadastra apzīmējums 7484 003 0092) 3,4900 ha platībā.  Ķeguma novada pašvaldības īpašumtiesības uz nekustamo īpašumu 2018. gada 12. jūnijā ir nostiprinātas **Zemgales rajona tiesas zemesgrāmatu nodaļas** Ķeguma pagasta Zemesgrāmatas nodalījumā Nr. 100000578823.  NĪVKIS zemes vienībai (kadastra apzīmējums 7484 003 0091) ir reģistrēti šādi apgrūtinājumi:   * ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām – 3,7300 ha; * ekspluatācijas aizsargjoslas teritorija ap valsts aizsardzības objektu – 3,0700 ha; * vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorijas lauku apvidos – 2,3100 ha.   NĪVKIS zemes vienībai (kadastra apzīmējums 7484 003 0092) ir reģistrēti apgrūtinājumi:   * ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām – 3,4900 ha; * ekspluatācijas aizsargjoslas teritorija ap valsts aizsardzības objektu – 3,4700 ha.   Saskaņā ar NĪVKIS datiem:   1. zemes vienībām (kadastra apzīmējumi 7484 003 0091, 7484 003 0092) ir noteikts zemes lietošanas mērķis – zeme, uz kuras galvenā saimnieciskā darbība ir lauksaimniecība; 2. zemes vienība (kadastra apzīmējums 7484 003 0092) ir reģistrēta kā starpgabals. Tā kā zemes vienība robežojas ar valsts īpašumā AM valdījumā esošo nekustamo īpašumu “NBS GS Aviācijas bāze” Rembates pagastā, Ķeguma novadā (nekustamā īpašuma kadastra Nr. 7484 005 0031), piekļuve zemes vienībai tiks nodrošināta caur minēto īpašumu; 3. zemes vienība (kadastra apzīmējums 7484 003 0091) ir reģistrēta kā starpgabals. Piekļuves zemes vienībai jautājums tiks risināts caur valsts īpašumā AM valdījumā esošo nekustamo īpašumu “NBS GS Aviācijas bāze” Rembates pagastā, Ķeguma novadā (nekustamā īpašuma kadastra Nr. 7484 005 0031) un privātpersonai piederošu zemes vienību (kadastra apzīmējums 7484 003 0133), kas iekļauta AM sagatavotajā MK informatīvā ziņojuma projektā par nekustamo īpašumu atsavināšanu valsts aizsardzības vajadzībām NBS Aviācijas bāzes Rembates pagastā, Ķeguma novadā paplašināšanai. TAP satur informāciju dienesta vajadzībām un tiek saskaņots ar ministrijām.   Valsts īpašumā Aizsardzības ministrijas valdījumā esošo nekustamo īpašumu, tajā skaitā valsts militārās aizsardzības objektu un valsts meža zemes, apsaimniekošanu un pārvaldīšanu saskaņā ar Ministru kabineta 2009. gada 15. decembra noteikumu Nr. 1418 “Valsts aizsardzības militāro objektu un iepirkumu centra nolikums” 2.1. apakšpunktu veic Valsts aizsardzības militāro objektu un iepirkumu centrs.  Par zemes vienību ar kadastra apzīmējumiem 7484 003 0122, 7484 003 0091, 7484 003 0092, 7484 005 0076, 7484 005 0100 bezatlīdzības lietošanu Nacionālo bruņoto spēku Aviācijas bāzes un lidlauka turpmāko attīstības projektu īstenošanas nodrošināšanai AM ir noslēgusi līgumu ar Ķeguma novada pašvaldību (2017. gada 1. jūnija līgums Nr. Bz/ 2017-4, Nr. KNP/2.2-13/17/7).  Kopš Ķeguma novada pašvaldības lēmuma “Par zemes vienību nodošanu Aizsardzības ministrijai” pieņemšanas ir veikta zemes vienību kadastrālā uzmērīšana, nekustamo īpašumu izveidošana un reģistrēšana NĪVKIS un zemesgrāmatā.  Atsavināšanas likuma 42. panta otrā daļa nosaka, ka atsavinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.  Kā nosaka Atsavināšanas likuma 43. pants un 5. panta pirmā daļa, atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.  Ņemot vērā normatīvajos aktos noteikto kārtību, nekustamie īpašumi pēc to pārņemšanas valsts īpašumā AM vadījumā tiks ierakstīti zemesgrāmatā uz valsts vārda AM personā. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, Ķeguma novada pašvaldība |
|  | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojumā risinātie jautājumi skar tiesību subjektu privātpersonu. Privātpersonai tiks ierobežota piekļuve tās īpašumā esošajai zemes vienībai, un AM privātpersonai piedāvās slēgt ceļa servitūta dibināšanas līgumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.-gads | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019+2 gadam | izmaiņas, salīdzinot ar vidēja termiņa budžeta ietvaru  2020+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 00 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (īpašuma tiesību maiņas reģistrācija Zemesgrāmatā) Aizsardzības ministrijai piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Ķeguma novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Valsts aizsardzības politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē [www.vestnesis.lv](http://www.vestnesis.lv) |

Aizsardzības ministrs R. Bergmanis

Valsts sekretārs J. Garisons

S. Grizāne 67300223

Sarmite.Grizane@vamoic.gov.lv

L. Riekstiņa, 67335154

Liene.Riekstina@mod.gov.lv